हिंद रजब की हत्या

हिंद रामी इयाद रजब (;  – 29 जनवरी 2024) ग़ज़ा पट्टी में एक पाँच वर्ष की फ़िलिस्तीनी लड़की थी, जिसे ग़ज़ा युद्ध के समय इसराइल रक्षा बल ने अपने परिवार में से छह लोग और दो पराचिकित्सकों के साथ मार दिया।

रजब और उसकी परिवार ग़ज़ा से भाग रहे थें, जब उनकी गाड़ी को गोले से फोड़ा गया, जिससे उसके चाचा, चाची और तीन चचेरे मर चुके, जबकि रजब और एक और चचेरी जीवित रहे और मदद के लिए फ़िलिस्तीन लाल हिलाल समाज (PRCS) से संपर्क किये और कहें कि एक इसराइली टैंक उनपर आक्रमण कर रहा था। चचेरी को मारा गया और रजब घंटों तक गाड़ी में फँसी रही, जबकि PRCS से पराचिकित्सक उसे बचाने की कोशिश किए। 10 फ़रवरी को इसराइली निकासी के बाद दोनों रजब और पराचिकित्सकों के मृत शरीर पाए गयें।

इसराइल ने दावा किया कि उस समय कोई सेना मोहल्ले में प्रकट नहीं थे, और उन्होंने आक्रमण को नकारा।  हालाँकि, द वॉशिंगटन पोस्ट और स्काई न्यूज़ के जाँच ने प्रमाण और उपग्रह चित्रों से उसे ग़लत साबित किया, जिससे पता चला कि कुछ इसराइली टैंक प्रकट थें और एक ने रजब की गाड़ी पर 355 गोली फोड़े तथा टैंक के चालक देख सकते थे कि गाड़ी में नागरिक हैं। न्यायिक वास्तुकला की जाँच के अनुसार, एक इसराइली टैंक ने रजब की रक्षा करने वाले एम्बुलेंस पर भी आक्रमण किया।

रजब की हत्या के बाद, पश्चिमी मीडिया को उसके ख़राब रिपोर्ट, जैसे रजब के हत्यारा का उल्लेख ना करने के लिए आलोचित किया गया था। अमेरिकी छात्र प्रदर्शनकारियों ने कई भवनों का नाम रजब की स्मृति में रखा, जिससे घटना पर ध्यान और भी बढ़ गया।

 पृष्ठभूमि 

नवंबर 2023 तक, ग़ज़ा पट्टी पर इसराइली आक्रमण के लगभग एक महीने बाद, ग़ज़ा ज़्यादातर बमबारी से नष्ट और सुनसान था। दिसंबर 2023 तक, ग़ज़ा की स्वास्थ्य सेवा को इसरइली आक्रमण और मानवीय सहायता पर नाकाबंदी का सामना करना पड़ा। इसका प्रभाव ख़ास में उत्तरी ग़ज़ा पर हुआ, क्योंकि दिसंबर तक वहाँ आपूर्तियों, ईंधन और स्टाफ़ के अभाव हेतु कोई सक्रिय अस्पताल नहीं थें।

 हत्या 

29 जनवरी 2024 को, रजब और उसके परिवार में से छह लोग ग़ज़ा नगर के तल अल-हवा मोहल्ले से भाग रहे थें, जब इसराइली सेना टैंक ने उनकी गाड़ी, एक काले किया, पर बम फोड़ा, जिससे रजब की चाची, चाचा और तीन चचेरे मर चुके थें। दूसरी अकेली उत्तरजीवी, रजब की 15 वर्ष की चचेरी लयान हमादा ने फ़िलिस्तीन लाल हिलाल समाज (PRCS) को आपातकालीन सहायता के लिए फ़ोन किया। हमादा रोकर कही "वे हम पर गोली चला रहे हैं। टैंक मेरे पास में है। हम गाड़ी में हैं, टैंक हमारे पास में हैं।"

कॉल के दौरान हमादा को चिल्लाते हुए सुना गया जब वह गाड़ी पर मशीन गन की गोलीबारी से मारी गई थी। जब डिस्पैचरों ने उन्हें कॉल किया, रजब ने कॉल को उत्तर दिया और कहा कि गाड़ी में सब लोग मर चुके थें और टैंक उसके ओर आ रहा था। रजब तीन घंटे तक कॉल पर रही, और कही, "मुझे इतना डर लग रहा है, प्लीज़ आएँ। मुझे ले जाएँ। प्लीज़, क्या आप आएँगे?" बाद में, उसके दादा ने कहा कि रजब को पीठ, हाथों और पैरों पर चोट लगी थीं। PRCS ने रजब को गाड़ी में छुपे रहने के लिए कहा और वहाँ एक एम्बुलेंस भेजा। लाल हिलाल ने PRCS, हमादा और रजब के बीच कॉल को 3 फ़रवरी में प्रकाशित किया।

जबकि स्थान को घेरा जा रहा था, PRCS ने रजब को बचाने के लिए ग़ज़ा स्वास्थ्य मंत्रालय और इसराइली सेना की सहायता मांगी। घंटों बाद, PRCS को एम्बुलेंस को रास्ते में भेजने के लिए अनुमोदन दिया गया था। एम्बुलेंस ने कहा कि उनपर इसराइली सेना द्वारा लेज़र से आक्रमण किया; द वाशिंगटन पोस्ट के अनुसार, हमास ने भी पहले लेज़र का प्रयोग किया, किंतु युद्ध अध्ययन संस्थान के एक शोधकर्ता ने कहा कि ऐसे लेज़रों का प्रयोग दोनों पक्षों द्वारा सूचित नहीं की गई थी। गोलियों या एक विस्फोट के आवाज़ों के बाद, कनेक्शन टूट गया था। 12 दिनों तक रजब और पराचिकित्सकों की कोई ख़बर नहीं थी। 10 फ़रवरी 2024 को, जब परिवार इसराइली सेना की निकासी के बाद लौट आए थें, उन्होंने नष्ट गाड़ी में रजब, हमादा और अन्य रिश्तेदारों के मृत शरीर पाए। गाड़ी की खिड़कियाँ फुट चुकी थीं और दरवाज़े गोलियों के छेदों से छलनी थें। एम्बुलेंस को कुछ फ़ीट दूर पूरी तरह से नष्ट पाया गया था तथा दो एम्बुलेंस कर्मियों, यूसुफ़ अल-ज़ैनू और अहमद अल-मदहून भी मृत पाए गए थें।